Bjóst ekki við að aftökurnar væru svo margar Steinunn Kristjánsdóttir prófessor í fornleifafræði . Mynd / Kristinn Ingvarsson Kortasjá um aftökur á Íslandi verður opnuð klukkan 15 í dag . Hún er unnin í tengslum við verkefnið Dysjar hinna dæmdu sem hrundið var af stað 2018 . Þeir sem unnið hafa að verkefninu rannsökuðu dómabækur og annála í leit að dauðadómum . Þegar hafa fundist 248 dómar en Steinunn Kristjánsdóttir fornleifafræðingur segir að líklega séu þeir mun fleiri . „ Ég bjóst ekki við því að þetta væru svona margar aftökur , “ segir hún og nefnir sérstaklega tímabilið 1582 til 1792 , þar sem var meira en ein aftaka á ári . Hún segir mikilvægt að fjalla um þennan tíma þótt hann sé ekki til að vekja þjóðarstolt . Árið 1696 var Vigdísi Þórðardóttur drekkt í Elliðaá . Fréttablaðið / Andri Flestar aftökur voru gerðar á suðvesturhorninu , Suðurlandi , Snæfellsnesi , Vestfjörðum , Húnavatnssýslum og í Eyjafirði . Yfirleitt voru karlar höggnir , konum drekkt , þjófar hengdir og nornir brenndar . Þriðjungur málanna eru þjófnaðir og þriðjungur blóðskömm og dulsmál . Aðrir stórir flokkar eru morð og galdrar . Sjötíu prósent þeirra líflátnu voru karlar og 30 prósent konur . „ Þetta var eiginlega allt lágstéttarfólk og oftast í yngri kantinum , “ segir Steinunn .